**Dôvodová správa**

**A. Všeobecná časť**

Ministerstvo pôdohospodárstva a rozvoja vidieka Slovenskej republiky predkladá na rokovanie vlády Slovenskej republiky návrh zákona, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov ako iniciatívny návrh.

Cieľom návrhu zákona je realizovať úlohu C.1. z uznesenia vlády Slovenskej republiky č. 111 z 11. marca 2020, ktorým vláda Slovenskej republiky podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov 12. marca 2020 od 06:00 hod. vyhlasuje mimoriadnu situáciu pre územie Slovenskej republiky.

V rezorte pôdohospodárstva sa ukázalo ako potrebné riešiť situáciu neštátnych vlastníkov poľnohospodárskych a lesných pozemkov, konkrétne pozemkových spoločenstiev (ďalej len „spoločenstvo“).

V situácii, kedy je vyhlásená mimoriadna situácia, resp. núdzový stav alebo výnimočný stav a kedy je obmedzená sloboda pohybu a pobytu a právo na pokojné zhromažďovanie sa, je pre spoločenstvá problematické plniť niektoré ich úlohy a zákonmi uložené povinnosti, pretože sa nemôžu, resp. nedokážu schádzať ich valné zhromaždenia. Väčšina spoločenstiev v tomto období (prvý štvrťrok) obvykle zvoláva zasadnutia valného zhromaždenia na účely schválenia účtovnej závierky za predchádzajúci rok, ktorú musia zostaviť a odoslať do 6 mesiacov od skončenia účtovného roka. Za súčasnej situácie nie sú schopné túto povinnosť splniť. Zároveň treba počítať aj s plnením rôznych ďalších úloh, ktoré vyžaduje inak bežná prevádzka spoločenstiev a ktoré sú internými aktmi spoločenstiev zverené práve valnému zhromaždeniu. Situáciu komplikuje aj skutočnosť, že vo viacerých spoločenstvách nie je t. č. k dispozícii funkčný výbor ako štatutárny orgán spoločenstva, ktorého sfunkčnenie je v mnohých prípadoch práve cieľom tých valných zhromaždení, ktoré sa v súčasnej situácii nedokážu realizovať.

Všetky tieto okolnosti predstavujú vážne komplikácie v činnosti spoločenstiev a v dôsledku toho môžu mať aj negatívny vplyv na ich činnosť ako obhospodarovateľov lesa a poľnohospodárskej pôdy (úhrnom asi 475 tisíc ha pôdy) ako aj na ich ekonomickú situáciu, ktorá sa priamo či nepriamo môže týkať aj ich členov (takmer 1 milión osôb), a to aj po stránke ochrany verejného zdravia, keďže značná časť členov spoločenstiev je tvorená osobami v dôchodkovom veku.

S cieľom jednak predísť zhromažďovaniu veľkého počtu členov spoločenstiev a tým predísť ohrozeniu verejného zdravia a jednak predísť škodám na lesnom a poľnohospodárskom majetku členov spoločenstiev a na majetku spoločenstiev samotných sa navrhuje, aby

1. dočasne prešlo na výbor právo
   * schváliť účtovnú závierku namiesto valného zhromaždenia
   * robiť úkony, na ktoré je inak potrebné schválenie valným zhromaždením podľa interných predpisov spoločenstva, za podmienky, že nevykonaním takých úkonov by hrozilo zmeškanie rôznych zákonom ustanovených lehôt alebo by spoločenstvu hrozilo uloženie sankcie za nesplnenie zákonnej povinnosti,
2. v prípade nefunkčnosti výboru tieto oprávnenia patrili dočasne dozornej rade, a to aj v prípade, že sama je nefunkčná,
3. tzv. nefunkčné výbory mali medzi svojimi obmedzenými oprávneniami aj právo robiť úkony nevyhnutné na odvrátenie ohrozenia života, zdravia, bezpečnosti alebo značnej škody,
4. okresné úrady neukladali dočasne spoločenstvám sankcie za porušenie dvoch zákonných povinností, konkrétne za nezvolanie valného zhromaždenia aspoň raz za rok a za nesplnenie povinnosti zvoliť výbor alebo dozornú radu v súlade s ich volebným obdobím.

Návrh zákona bude mať pozitívny vplyv na podnikateľské prostredie, pozitívny sociálny vplyv, nebude mať vplyv na rozpočet verejnej správy, vplyv na životné prostredie, vplyv na informatizáciu, vplyvy na služby verejnej správy pre občana ani vplyv na manželstvo, rodičovstvo a rodinu.

Návrh zákona je v súlade s Ústavou Slovenskej republiky, ústavnými zákonmi a nálezmi Ústavného súdu Slovenskej republiky a zákonmi, ako aj s medzinárodnými zmluvami, ktorými je Slovenská republika viazaná a súčasne je v súlade s právom Európskej únie.

**Doložka zlučiteľnosti**

**návrhu zákona s právom Európskej únie**

|  |  |
| --- | --- |
| **1.** | **Predkladateľ návrhu zákona:** |
|  |  |
| **2.** | **Názov návrhu zákona:** |
|  |  |
| **3.** | **Problematika návrhu zákona:** |
|  | 1. nie je upravená v práve Európskej únie |
|  | 1. nie je obsiahnutá v judikatúre Súdneho dvora Európskej únie |

**Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.**

**Doložka vybraných vplyvov**

|  |  |
| --- | --- |
| **1.  Základné údaje** | |
| **Názov materiálu** | |
| Zákon, ktorým sa mení a dopĺňa zákon č. 97/2013 Z. z. o pozemkových spoločenstvách v znení neskorších predpisov | |
| **Predkladateľ (a spolupredkladateľ)** | |
| Ministerstvo pôdohospodárstva a rozvoja vidieka Slovenskej republiky | |
| **Charakter predkladaného materiálu** |   Materiál nelegislatívnej povahy |
|   Materiál legislatívnej povahy |
|   Transpozícia práva EÚ |
|  | |
| **Termín začiatku a ukončenia PPK** | - - - |
| **Predpokladaný termín predloženia na MPK\*** |  |
| **Predpokladaný termín predloženia na Rokovanie vlády   SR\*** | apríl 2020 |
| **2.  Definícia problému** | |
| V rezorte pôdohospodárstva sa ukázalo ako potrebné riešiť situáciu neštátnych vlastníkov poľnohospodárskych a lesných pozemkov, konkrétne pozemkových spoločenstiev (ďalej len „spoločenstvo“). V situácii, kedy je vyhlásená mimoriadna situácia, resp. núdzový alebo výnimočný stav a kedy je obmedzená sloboda pohybu a pobytu a právo na pokojné zhromažďovanie sa, je pre spoločenstvá problematické plniť niektoré ich úlohy a zákonmi uložené povinnosti, pretože sa nemôžu, resp. nedokážu schádzať ich valné zhromaždenia. Väčšina spoločenstiev v tomto období (prvý štvrťrok) obvykle zvoláva zasadnutia valného zhromaždenia na účely schválenia účtovnej závierky za predchádzajúci rok, ktorú musia zostaviť a odoslať do 6 mesiacov od skončenia účtovného roka. Za súčasnej situácie nie sú schopné túto povinnosť splniť. Zároveň treba počítať aj s plnením rôznych ďalších úloh, ktoré vyžaduje inak bežná prevádzka spoločenstiev a ktoré sú internými aktmi spoločenstiev zverené práve valnému zhromaždeniu. Situáciu komplikuje aj skutočnosť, že vo viacerých spoločenstvách nie je t. č. k dispozícii funkčný výbor ako štatutárny orgán spoločenstva, ktorého sfunkčnenie je v mnohých prípadoch práve cieľom tých valných zhromaždení, ktoré sa v súčasnej situácii nedokážu realizovať. Všetky tieto okolnosti predstavujú vážne komplikácie v činnosti spoločenstiev a v dôsledku toho môžu mať aj negatívny vplyv na ich činnosť ako obhospodarovateľov lesa a poľnohospodárskej pôdy (úhrnom asi 475 tisíc ha pôdy) ako aj na ich ekonomickú situáciu, ktorá sa priamo či nepriamo môže týkať aj ich členov (takmer 1 milión osôb). | |
| **3.  Ciele a výsledný stav** | |
| Cieľom návrhu zákona je realizovať úlohu C.1. z uznesenia vlády Slovenskej republiky č. 111 z 11. marca 2020, ktorým vláda Slovenskej republiky podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov 12. marca 2020 od 06:00 hod. vyhlasuje mimoriadnu situáciu pre územie Slovenskej republiky. Cieľom je jednak predísť zhromažďovaniu veľkého počtu členov spoločenstiev a tým predísť ohrozeniu verejného zdravia a jednak predísť škodám na lesnom a poľnohospodárskom majetku členov spoločenstiev a na majetku spoločenstiev samotných. | |
| **4.  Dotknuté subjekty** | |
| Návrh zákona sa dotýka spoločenstiev, členov spoločenstiev a orgánov štátnej správy. | |
| **5.  Alternatívne riešenia** | |
| Druhou alternatívou je ponechať právnu úpravu bez zmeny, čo by malo negatívne následky spočívajúce v ohrození verejného zdravia, škodách na lesnom a poľnohospodárskom majetku členov spoločenstiev a na majetku spoločenstiev samotných. | |
| **6.  Vykonávacie predpisy** | |
| Predpokladá sa prijatie/zmena vykonávacích predpisov?                             Áno              Nie | |
| **7.  Transpozícia práva EÚ** | |
| nie | |
| **8.  Preskúmanie účelnosti\*\*** | |
|  | |

\* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.

\*\* nepovinné

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |    Žiadne |    Negatívne |
|      Áno |      Nie |    Čiastočne |
| **Vplyvy na podnikateľské prostredie**     z toho vplyvy na MSP |      Pozitívne |      Žiadne |    Negatívne |
|      Pozitívne |      Žiadne |    Negatívne |
| **Sociálne vplyvy** |     Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |
| **10.  Poznámky** | | | |
| Vzhľadom na skrátený legislatívny proces a nevyhnutnosť opatrení vykonávaných počas mimoriadnej situácie nebol materiál predmetom konzultácií a predbežného pripomienkovania. Obsah navrhovanej právnej úpravy však vychádza z veľkej časti z podnetu profesijnej samosprávy spoločenstiev (Únia regionálnych združení vlastníkov neštátnych lesov Slovenska). | | | |
| **11.  Kontakt na spracovateľa** | | | |
| Mgr. Martin Illáš, odbor legislatívy, [martin.illas@land.gov.sk](mailto:martin.illas@land.gov.sk) | | | |
| **12.  Zdroje** | | | |
| Aplikačná prax na úseku štátnej správy spoločenstiev a podnet profesijnej samosprávy spoločenstiev (Únia regionálnych združení vlastníkov neštátnych lesov Slovenska). | | | |
| **13.  Stanovisko Komisie pre posudzovanie vybraných vplyvov z PPK** | | | |
|  | | | |

|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | | ☐ | **iba na MSP (0 - 249 zamestnancov)** | | ☐ | **iba na veľké podniky (250 a viac zamestnancov)** | | ☒ | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Pozemkové spoločenstvá - približne 3 000.  Členovia pozemkových spoločenstiev – 900 000 až 1 000 000 |
| **3.2 Vyhodnotenie konzultácií**  - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Vzhľadom na skrátený legislatívny proces a nevyhnutnosť opatrení vykonávaných počas mimoriadnej situácie nebol materiál predmetom konzultácií. Obsah navrhovanej právnej úpravy však vychádza z veľkej časti z podnetu profesijnej samosprávy spoločenstiev (Únia regionálnych združení vlastníkov neštátnych lesov Slovenska). |
| **3.3 Náklady regulácie**  - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| Nie |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| Nie |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| Nie |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *0* | *0* | | *Nepriame finančné náklady* | *0* | *0* | | *Administratívne náklady* | *0* | *0* | | ***Celkové náklady regulácie*** | ***0*** | ***0*** | |
| **3.4 Konkurencieschopnosť a správanie sa podnikov na trhu**  - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| Navrhuje sa, aby   1. dočasne prešlo na výbor právo    * schváliť účtovnú závierku namiesto valného zhromaždenia    * robiť úkony, na ktoré je inak potrebné schválenie valným zhromaždením podľa interných predpisov spoločenstva, za podmienky, že nevykonaním takých úkonov by hrozilo zmeškanie rôznych zákonom ustanovených lehôt alebo by spoločenstvu hrozilo uloženie sankcie za nesplnenie zákonnej povinnosti, 2. v prípade nefunkčnosti výboru tieto oprávnenia patrili dočasne dozornej rade, a to aj v prípade, že sama je nefunkčná, 3. tzv. nefunkčné výbory mali medzi svojimi obmedzenými oprávneniami aj právo robiť úkony nevyhnutné na odvrátenie ohrozenia života, zdravia, bezpečnosti alebo značnej škody, 4. okresné úrady neukladali dočasne spoločenstvám sankcie za porušenie dvoch zákonných povinností, konkrétne za nezvolanie valného zhromaždenia aspoň raz za rok a za nesplnenie povinnosti zvoliť výbor alebo dozornú radu v súlade s ich volebným obdobím. |
| **3.5 Inovácie**  - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| Žiadne. |

|  |  |
| --- | --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť** | |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** | |
| *Vedie návrh k zvýšeniu alebo zníženiu príjmov alebo výdavkov domácností?*  *Ktoré skupiny domácností/obyvateľstva sú takto ovplyvnené a akým spôsobom?*  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?* | |
| *Popíšte* ***pozitívny*** *vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Bezpredmetné |
| *Špecifikujte* ***pozitívne*** *ovplyvnené skupiny:* | členovia spoločenstiev |
| *Popíšte* ***negatívny*** *vplyv na hospodárenie domácností s uvedením, či ide o zníženie príjmov alebo zvýšenie výdavkov:* | Bezpredmetné |
| *Špecifikujte* ***negatívne*** *ovplyvnené skupiny:* | Bezpredmetné |
| *Špecifikujte ovplyvnené skupiny* ***v riziku chudoby alebo sociálneho vylúčenia*** *a popíšte vplyv:* | Bezpredmetné |
| *Kvantifikujte rast alebo pokles príjmov/výdavkov za jednotlivé ovplyvnené skupiny domácností / skupiny jednotlivcov a počet obyvateľstva/domácností ovplyvnených predkladaným materiálom.*  *V prípade vyššieho počtu ovplyvnených skupín doplňte do tabuľky ďalšie riadky.*  *V prípade, ak neuvádzate kvantifikáciu, uveďte dôvod.* | |
| ***Ovplyvnená skupina č. 1:*** Bezpredmetné | |
| *Pozitívny vplyv - priemerný rast príjmov/ pokles výdavkov v skupine v eurách a/alebo v % / obdobie:* |  |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* |  |
| *Veľkosť skupiny (počet obyvateľov):* |  |
| ***Ovplyvnená skupina č. 2:*** Bezpredmetné | |
| *Pozitívny vplyv - priemerný rast príjmov/pokles výdavkov v skupine v eurách a/alebo v % / obdobie:* |  |
| *Negatívny vplyv - priemerný pokles príjmov/ rast výdavkov v skupine v eurách a/alebo v % / obdobie:* |  |
| *Veľkosť skupiny (počet obyvateľov):* |  |
| *Dôvod chýbajúcej kvantifikácie:* |  |
| *V prípade významných vplyvov na príjmy alebo výdavky vyššie špecifikovaných domácností v riziku chudoby, identifikujte a kvantifikujte vplyv na chudobu obyvateľstva (napr. mieru rizika chudoby, podiel rastu/poklesu výdavkov na celkových výdavkoch/príjme):* |  |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** | |
| *Má návrh vplyv na prístup k zdrojom, právam, tovarom a službám?*  *Špecifikujete ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* | |
| *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám* * *k iným právam (napr. politickým).* | Cieľom je predísť zhromažďovaniu veľkého počtu členov spoločenstiev a tým predísť ohrozeniu verejného zdravia, zvlášť značnej časti členov spoločenstiev, ktorá je tvorená osobami v dôchodkovom veku, v rámci realizácie úlohy C.1. z uznesenia vlády Slovenskej republiky č. 111 z 11. marca 2020, ktorým vláda Slovenskej republiky podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov 12. marca 2020 od 06:00 hod. vyhlasuje mimoriadnu situáciu pre územie Slovenskej republiky. |
| *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* | |
| *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | bezpredmetné |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rodovú rovnosť.** | |
| *Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia veku a sexuálnej orientácie? Mohol by viesť k nepriamej diskriminácii niektorých skupín obyvateľstva? Podporuje návrh rovnosť príležitostí?* | |
| Návrh nemá žiadny vplyv na rodovú rovnosť. | |
| *Môže mať návrh odlišný vplyv na ženy a mužov? Podporuje návrh rovnosť medzi ženami a mužmi alebo naopak bude viesť k zväčšovaniu rodových nerovností? Popíšte vplyvy.* | |
| *Pri identifikovaní rodových vplyvov treba vziať do úvahy existujúce rozdiely medzi mužmi a ženami, ktoré sú relevantné k danej politike. Podpora rodovej rovnosti spočíva v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti, ktoré súvisia s rodovými rolami či pohlavím. Hlavné oblasti podpory rodovej rovnosti:*   * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnej participácie na rozhodovaní,* * *boj proti rodovo podmienenému násiliu a obchodovaniu s ľuďmi,* * *eliminácia rodových stereotypov.* | Bezpredmetné |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | |
| *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | Bezpredmetné |
| *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu.* | |
| *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | Bezpredmetné |
| *Ovplyvňuje návrh dopyt po práci?* *Ak áno, ako?* | |
| *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | Bezpredmetné |
| *Má návrh dosah na fungovanie trhu práce?* *Ak áno, aký?* | |
| *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | Bezpredmetné |
| *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | |
| *Návrh môže ohrozovať napr. pracovníkov istých profesií favorizovaním špecifických aktivít či technológií.* | Bezpredmetné |
| *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | |
| *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.“* | Bezpredmetné |

**Osobitná časť**

**K čl. I**

**K bodu 1**

Scieľom vyššej zrozumiteľnosti ustanovenia v kontexte úpravy § 32b sa upravuje úvodná veta tak, aby upravovala explicitne konanie výboru ako štatutárneho orgánu, a nie konanie spoločenstva ako právnickej osoby. Táto úprava nemá vplyv z hľadiska konania spoločenstva alebo výboru, ale len výstižnejšie vyjadruje, konanie ktorého orgánu spoločenstva sa týmto ustanovením upravuje. Napokon, celý § 16 sa týka výboru, preto je správne, aby aj odsek 7 upravoval výslovne konanie výboru.

**K bodu 2**

S ohľadom na mimoriadne okolnosti vyplývajúce z vyhlásenej mimoriadnej situácie, núdzového stavu alebo výnimočného stavu, ale aj s ohľadom na bežnú prevádzku spoločenstva sa ukazuje ako potrebné rozšíriť rozsah oprávnení, ktoré má tzv. nefunkčný výbor do času, kým bude zvolený riadny výbor. Ide pritom o rozšírenie len o úkony, ktoré sú vzhľadom na svoj charakter nevyhnutné vzhľadom na ochranu iných záujmov, a to života, zdravia, bezpečnosti alebo majetku.

**K bodu 3**

Vkladajú sa nové prechodné ustanovenia (§ 32b) súvisiace s trvaním mimoriadnej situácie vyhlásenej uznesením vlády Slovenskej republiky č. 111 z 11. marca 2020, ktorým vláda Slovenskej republiky podľa § 8 zákona Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov 12. marca 2020 od 06:00 hod. vyhlasuje mimoriadnu situáciu pre územie Slovenskej republiky. Tieto prechodné ustanovenia budú účinné počas tejto vyhlásenej mimoriadnej situácie alebo aj počas prípadne následne vyhláseného núdzového stavu alebo výnimočného stavu.

Ustanovuje sa mimoriadny postup pri schvaľovaní neodkladných úkonov spoločenstva (odsek 1), ktoré sú jednak výslovne zákonom zverené valnému zhromaždeniu (rozhodovanie o schválení účtovnej závierky) a jednak sú zverené valnému zhromaždeniu internými aktmi spoločenstva. Tento mimoriadny postup sa uplatní iba vtedy, ak je v dôsledku vyhlásenej mimoriadnej situácie alebo vyhláseného núdzového stavu alebo výnimočného stavu v súvislosti s opatreniami realizovanými proti šíreniu koronavírusu COVID-2019 v roku 2020 obmedzená sloboda pohybu a pobytu a právo zhromažďovania sa.

Mimoriadny postup spočíva v tom, že počas takto vyhlásenej mimoriadnej situácie alebo vyhláseného núdzového stavu alebo výnimočného stavu môže účtovnú závierku zostaviť a ďalším postupom (podľa zákona o účtovníctve) spracovať samostatne výbor bez potreby jej štandardného schválenia na valnom zhromaždení [ktoré vyplýva z § 14 ods. 7 psím. g)].

Ako je uvedené, tento postup realizuje výbor (odsek 2). Toto oprávnenie má výbor aj vtedy, ak je v takom stave, že nemá minimálny počet troch členov predpísaný zákonom (§ 16 ods. 3) alebo mu uplynulo funkčné obdobie, t.j. ak ide o tzv. nefunkčný výbor (§ 16 ods. 7).

Ak by nastala situácia, že spoločenstvo momentálne nemá vôbec obsadený výbor (t.j. výbor nemá ani jedného člena; odsek 3), mimoriadne oprávnenie zostaviť a ďalej spracovať účtovnú závierku a robiť nevyhnutné úkony má dozorná rada, a to aj v prípade, že sama dozorná rada je nefunkčná (§ 17 ods. 6). Dozornej rade sa v takejto situácii navyše zverujú aj tie oklieštené oprávnenia, ktoré by inak mal nefunkčný výbor. Výbor i dozorná rada majú následne voči valnému zhromaždeniu informačnú povinnosť o vykonaných úkonoch (odsek 4).

Uvedená právna úprava sa zároveň vzťahuje aj na tie úkony, ktoré sú zverené valnému zhromaždeniu internými aktmi spoločenstva a ktorých nevykonaním by spoločenstvu hrozilo, že zmešká lehoty predpísané rôznymi osobitnými zákonmi alebo že spoločenstvu bude uložená sankcia za porušenie nejakej zákonnej povinnosti ([dsek 1 písm. b)]. Zákon vstupuje teda do internej sféry života spoločenstiev. Dochádza tak k zásahu zákona do súkromnoprávnej autonómie týchto právnických osôb, avšak mimoriadne okolnosti, ktoré bránia realizácii takých úloh spoločenstiev, a záujem o zabezpečenie ich operatívnosti a záujem na predchádzaní poškodzovaniu práv a právom chránených záujmov a porušovaniu zákonných povinností prevyšuje v danej situácii záujem na nedotknuteľnosti dispozičnej autonómie spoločenstiev.

Zároveň je dôležité, že ustanovenie sa nevzťahuje výlučne na čas vyhlásenej mimoriadnej situácie alebo vyhláseného núdzového stavu alebo výnimočného stavu, ale postihuje aj dôsledky obmedzenia slobody pohybu a pobytu a zhromažďovacieho práva v čase bezprostredne nasledujúcom po skončení obmedzení základných práv a slobôd. Z toho vyplýva, že uvedený mimoriadny postup sa môže uplatniť aj vtedy, ak už bude síce mimoriadna situácia, núdzový stav alebo výnimočný stav odvolaný, avšak z dôvodu plynutia lehôt na zvolanie valného zhromaždenia (t. j. najmä rozoslanie pozvánok a zverejnenie oznámenia, § 14 ods. 2) nebude možné v krátkom čase stihnúť lehoty a termíny na splnenie rôznych zákonných povinností, ktoré vyžadujú schválenie valným zhromaždením. V takýchto prípadoch, t. j. vtedy, keď v dôsledku dovtedy platných obmedzení pohybu, pobytu a zhromažďovania nebolo možné zvolať a realizovať zasadnutia valných zhromaždení, bude mať výbor, resp. dozorná rada stále svoje mimoriadne oprávnenia.

Odsek 5 vylučuje ukladanie sankcie za určité správne delikty spoločenstva z dôvodu, že vzhľadom na vyhlásenú mimoriadnu situáciu alebo vyhlásený núdzový stav alebo výnimočný stav a obmedzenie slobody pohybu a pobytu a práva zhromažďovania sa (§ 30a) nemohlo zísť valné zhromaždenie a v dôsledku toho spoločenstvo nemohlo splniť dotknuté povinnosti.

Ustanovuje sa teda povinnosť okresného úradu

* **nezačať** po márnom uplynutí lehoty uloženej podľa § 27 ods. 2 konanie o uložení pokuty spoločenstvu za nesplnenie povinnosti zvoliť orgány spoločenstva (výbor, dozorná rada), ktorým uplynulo volebné obdobie, a za nesplnenie povinnosti neuskutočnilo valné zhromaždenie aspoň raz za rok
* **zastaviť** také konanie, ak už začalo.

Tento postup sa týka situácie, kedy okresný úrad najprv upozornil spoločenstvo na nesplnenie uvedených povinností a uložil spoločenstvu primeranú lehotu (§ 27 ods. 2), počas ktorej malo spoločenstvo nedostatok odstrániť a neodstránilo ho, pričom koniec tejto lehoty nastane

* **buď** počas trvania vyhlásenej mimoriadnej situácie alebo vyhláseného núdzového stavu alebo výnimočného stavu a s trvaním obmedzenia slobody pohybu a pobytu a práva zhromažďovania sa,
* **alebo** najneskôr 90 dní po odpadnutí tejto objektívnej prekážky.

Ak okresný úrad už začal v nadväznosti na márne uplynutie lehoty uloženej na odstránenie nedostatku konanie o uložení pokuty, zastaví ho. Ak okresný úrad toto konanie ešte nezačal, ani ho nezačne.

**K čl. II**

Ustanovuje sa dátum účinnosti tak, aby táto mimoriadna právna úprava mohla byť vzhľadom na naliehavosť plnenia povinností spoločenstva aplikovaná okamžite po nadobudnutí platnosti zákona.

Bratislava, 9. apríla 2020

Igor Matovič v. r.

predseda vlády

Slovenskej republiky

Ján Mičovský v. r.

minister pôdohospodárstva

a rozvoja vidieka Slovenskej republiky